wickkiey/tamil-wikipedia-chunked huggingface dataset:
# இலங்கையில் பேருந்து வழித்தடங்கள்

## 15

| இலக்கம் | பேருந்து வழித்தடம் | தூரம் (km) |  |
| --- | --- | --- | --- |
| 15-1 | கொழும்பு - அநுராதபுரம் | 229.6 |  |
| 15-1-1 | கொழும்பு - அநுராதபுரம் | 222.3 |  |
| 15-4 | கொழும்பு - கன்னெவ | 198.2 |  |
| 15-5 | குருநாகல் - கெகிறாவ | 81.2 |  |
| 15-5/544-1 | குருநாகல் - புன்னேவ |  |  |
| 15-6 | கொழும்பு - கலென்பிந்துணுவெவ | 207.9 |  |
| 15-7 | கொழும்பு - வவுனியா | 276.5 |  |
| 15-11 | கொழும்பு - சனகபுர | 354.2 |  |
| 15-17 | குருநாகல் - அநுராதபுரம் | 118.5 |  |
| 15-18 | கேகாலை - வவுனியா |  |  |
| 15/82 | கொழும்பு - முல்லைத்தீவு | 328 |  |
| 15/87 | கொழும்பு - யாழ்ப்பாணம் | 429 |  |
| 15/87/759 | கொழும்பு - பருத்தித்துறை | 389 |  |
| 15/819 | கொழும்பு - நந்திக்கடல் | 402.5 |  |
| 15/835 | கொழும்பு - ஒரவுப்பொத்தானை | 283.1 |  |
| 15/968 | கொழும்பு - வேவல வெவ | 174.6 | } |
# இலங்கையில் பேருந்து வழித்தடங்கள்

## 16 - கொழும்பு - நாவலப்பிட்டி

| இலக்கம் | பேருந்து வழித்தடம் | தூரம் (km) |  |
| --- | --- | --- | --- |
| 16 | கொழும்பு - நாவலப்பிட்டி | 140.8 | } |
# இலங்கையில் பேருந்து வழித்தடங்கள்

## 17 - பாணந்துறை - கண்டி

| இலக்கம் | பேருந்து வழித்தடம் | தூரம் (km) |  |
| --- | --- | --- | --- |
| 17 | பாணந்துறை - கண்டி | 147.3 |  |
| 17-1 | பாணந்துறை - குருநாகல் | 122.3 |  |
| 17/6 | பத்தரமுல்லை - குருநாகல் | 96.7 |  |
| 17/15-1 | பாணந்துறை - அநுராதபுரம் | 258.1 |  |
| 17/48 | பாணந்துறை - கதுருவெல | 252.1 |  |
| 17/49 | பாணந்துறை - திருகோணமலை | 290.5 | } |
# இலங்கையில் பேருந்து வழித்தடங்கள்

## 18

| இலக்கம் | பேருந்து வழித்தடம் | தூரம் (km) |
| --- | --- | --- |
| 18-2 | கொழும்பு - அட்டன் | 120.6 |
| 18-6 | கொழும்பு - பொகவந்தலாவ | 141.7 |
| 18-7 | கொழும்பு - தலவாக்கலை | 137 |
| 18/727 | கொழும்பு - உடப்புசல்லாவ | } |
# இலங்கையில் பேருந்து வழித்தடங்கள்

## 19

| இலக்கம் | பேருந்து வழித்தடம் | தூரம் (km) |
| --- | --- | --- |
| 19-2 | கொழும்பு - கம்பளை | } |
# இலங்கையில் பேருந்து வழித்தடங்கள்

## 21 - கண்டி - பதுளை

| இலக்கம் | பேருந்து வழித்தடம் | தூரம் (km) |
| --- | --- | --- |
| 21 | கண்டி - பதுளை |  |
| 21-6 | கொழும்பு - பதுளை |  |
| 21/1/245 | பதுளை - கட்டுநாயக்க | } |
# இலங்கையில் பேருந்து வழித்தடங்கள்

## 22

| இலக்கம் | பேருந்து வழித்தடம் | தூரம் (km) |
| --- | --- | --- |
| 22-2 | கண்டி - அம்பாறை |  |
| 22-3 | கண்டி - தெம்பிடிய |  |
| 22-4 | மகியங்கணை - அம்பாறை |  |
| 22-5 | கண்டி - மகியங்கணை |  |
| 22-6 | கண்டி - சிறீபுர |  |
| 22-6-1 | கண்டி - தெகியத்தகண்டிய |  |
| 22-6-2 | கண்டி - நவரகல |  |
| 22-6-3 | கண்டி - கெசெல்பொத |  |
| 22-7 | கொழும்பு - கன்முனை |  |
| 22-8 | கொழும்பு - அம்பாறை |  |
| 22-9 | கொழும்பு - நிந்தவூர் |  |
| 22/75 | கண்டி - அம்பாறை | } |
# இலங்கையில் பேருந்து வழித்தடங்கள்

## 23 - அவிசாவளை - கிதுல்கல

| இலக்கம் | பேருந்து வழித்தடம் | தூரம் (km) |
| --- | --- | --- |
| 23 | அவிசாவளை - கிதுல்கல | } |
# இலங்கையில் பேருந்து வழித்தடங்கள்

## 25

| இலக்கம் | பேருந்து வழித்தடம் | தூரம் (km) |
| --- | --- | --- |
| 25-1 | எம்பிலிப்பிட்டிய - வெகெரகல |  |
| 25/27/218 | எம்பிலிப்பிட்டிய - வெலிகந்த |  |
| 25/363 | முலட்டியன - மொனராகலை | } |
# இலங்கையில் பேருந்து வழித்தடங்கள்

## 26 - கொழும்பு - அக்குமன

| இலக்கம் | பேருந்து வழித்தடம் | தூரம் (km) |
| --- | --- | --- |
| 26 | கொழும்பு - அக்குமன |  |
| 26-1 | கொழும்பு - மித்தெனிய |  |
| 26-3 | கொழும்பு - தெய்யந்தர | } |
# இலங்கையில் பேருந்து வழித்தடங்கள்

## 27

| இலக்கம் | பேருந்து வழித்தடம் | தூரம் (km) |
| --- | --- | --- |
| 27/218/49 | அம்பாந்தோட்டை - திருகோணமலை |  |
| 27/218/58 | வெல்லவாய - அநுராதபுரம் | } |
# இலங்கையில் பேருந்து வழித்தடங்கள்

## 31 - மாத்தறை - பண்டாரவளை

| இலக்கம் | பேருந்து வழித்தடம் | தூரம் (km) |
| --- | --- | --- |
| 31 | மாத்தறை - பண்டாரவளை |  |
| 31-1 | மாத்தறை - நுவரெலியா |  |
| 31-2 | மாத்தறை - பதுளை | } |
# இலங்கையில் பேருந்து வழித்தடங்கள்

## 32 - கொழும்பு - கதிர்காமம்

| இலக்கம் | பேருந்து வழித்தடம் | தூரம் (km) |
| --- | --- | --- |
| 32 | கொழும்பு - கதிர்காமம் |  |
| 32-1 | கொழும்பு - அம்பாந்தோட்டை |  |
| 32-2 | கொழும்பு - உலுணுகமவெகெற |  |
| 32-4 | கொழும்பு - தங்காலை |  |
| 32-4/87 | தங்காலை - யாழ்ப்பாணம் |  |
| 32-5 | கொழும்பு - மித்தெனிய |  |
| 32-6 | எல்பிடிய - கதிர்காமம் |  |
| 32-7 | காலி - கதிர்காமம் |  |
| 32-7/1 | வளசுமுல்ல - கண்டி |  |
| 32-87-3 | தங்காலை - முல்லைத்தீவு |  |
| 32/49 | தங்காலை - திருகோணமலை |  |
| 32/493 | கொழும்பு - அங்குனகொலபெலச | } |
# இலங்கையில் பேருந்து வழித்தடங்கள்

## 34

| இலக்கம் | பேருந்து வழித்தடம் | தூரம் (km) |
| --- | --- | --- |
| 34-3 | நீர்கொழும்பு - குருநாகல் |  |
| 34-4 | நீர்கொழும்பு - கிரியுல்ல | } |
# மாசுக்கோ மற்றும் அனைத்து உருசியாவின் மறைமுதுவர்

**மாசுக்கோ மற்றும் அனைத்து உருசியாவின் மறைமுதுவர்** (*Patriarch of Moscow and Of all Rus' *,) உருசிய மரபுவழித் திருச்சபையின் உயர் மதக்குருவின் அலுவல்முறை பட்டமாகும். இது பெரும்பாலும் "புனித மிகு" என்ற அடைமொழியுடனேயே வழங்கப்படும். மறைமுதுவர் மாசுக்கோ மறைமாவட்டத்தின் பேராயராக இருந்தபோதும் உருசிய மரபுவழித் திருச்சபையின் அமைப்புச்சட்டப்படி அனைத்துத் தேவாலயங்களையும் நிர்வகிக்கும் அதிகாரம் கொண்டவர். இப்பதவி மாசுக்கோவில் 1589இல் நிறுவப்பட்டது: முதல் மறைமுதுவராக புனித போப் இருந்தார். ரஷ்யாவின் முதலாம் பீட்டர் 1721இல் இப்பதவியை நீக்கினார். 1917இல் மீண்டும் இதனை உருசியாவின் அனைத்துத் தேவாலயங்களின் மன்றம் மீட்டது. மாசுக்கோவின் கிரீல் 2009இல் மறைமுதுவராகப் பொறுப்பேற்றார்.
# சுதா கொங்கரா

**சுதா கொங்கரா** (*Sudha Kongara*) என்பவர் இந்தியத் திரைப்பட இயக்குநராவார். திரைக்கதை ஆசிரியராகத் தமிழ்த் திரையுலகிலும், தெலுங்குத் திரைத்துறையிலும், இந்தித் திரைப்பட உலகிலும் நன்கு அறியப்பட்டவர். இவர் அமைத்த திரைக்கதை இந்திய ஆங்கிலப் படமான மித்ர், மை ஃபிரண்ட் ( Mitr, My Friend) அந்த ஆண்டின் சிறந்த ஆங்கிலப் படத்திற்கான விருதாக 49-ஆவது தேசியத் திரைப்பட விருதைப் பெற்றது.. 2016 ஆம் ஆண்டில் இவர் இந்தித் திரையுலகில் சாலா காதூர்ஸ் திரைப்படத்தின் வழியாக நுழைந்தார்.
# சுதா கொங்கரா

## வாழ்க்கைக் குறிப்பு

சுதா கொங்கரா ஆந்திரப் பிரதேசம், விசாகப்பட்டினத்தில் பிறந்தவர். அங்கேயே தன் பள்ளிப்படிப்பை முடித்தவர். இவர் வரலாறு மற்றும் மக்கள் தகவல் தொடர்பியல் படிப்பை நாகர்கோயிலில் மகளிர் கிருத்துவக் கல்லூரியில் பயின்றவர்.
# சுதா கொங்கரா

## பணிகள்

இவர் முதன் முதலில் இயக்கிய தமிழ்த் திரைப்படம் *துரோகி* (2010) ஆகும். இதன் பிறகு இவர் குத்துச்சண்டையை மையமாகக் கொண்ட திரைப்படத்திற்கான கதையை 2013 ஆண்டில் எழுதி, நடிகர் மாதவனிடம் கதையைச் சொன்னார். இக்கதையால் கவரப்பட்ட மாதவன் இந்தத் திரைப்படத்தில் நடிக்க ஒப்புக்கொண்டதுடன் படத்தயாரிப்பிற்கும் உதவி செய்து படத்தை உயர்ந்த இடத்திற்குக் கொண்டு செல்ல உதவினார். இந்தப் படம்தான் இறுதிச்சுற்று. .
# சுதா கொங்கரா

## திரைப்படங்கள்

| 2010 | *துரோகி* | ஆம் | ஆம் | தமிழ் |  |
| --- | --- | --- | --- | --- | --- |
| 2016 | *இறுதிச்சுற்று* | ஆம் | ஆம் | தமிழ்
இந்தி |  |
| 2020 | *சூரரைப் போற்று* | ஆம் | ஆம் | தமிழ் | நவம்பர் 12,2020 |
# அத்திக்கடவு-அவினாசி திட்டம்

**அத்திக்கடவு - அவினாசி திட்டம்** என்பது பில்லூர் அருகிலுள்ள பவானி ஆற்றிலிருந்து 2,000 கன அடி வெள்ள உபரி நீரை கோயம்புத்தூர், திருப்பூர், ஈரோடு ஆகிய மாவட்டங்களிலுள்ள வறட்சி மிக்க அன்னூர், திருப்பூர், அவினாசி, சேவூர், குன்னத்தூர், பெருந்துறை, காங்கேயம், ஊத்துக்குளி, நம்பியூர், புளியம்பட்டி பகுதிகளிலுள்ள முப்பத்தி ஒன்று ஏரிகளையும், நாற்பது ஊராட்சி ஒன்றியக் குளங்களையும், ஏனைய 538 நீர் நிலைகளையும் நிரப்பும், நீர்ப்பாசனம், நிலத்தடி நீர் செறிவூட்டுதல், குடிநீர் வழங்கல் திட்டமாகும். இத்திட்டம் நிறைவேறும் போது இப்பகுதிகளில் வாழும் முப்பத்தி ஐந்து இலட்சம் மக்களின் குடிநீர் தேவை நிறைவேற்றப்படும். மேலும் 1.30 இலட்சம் ஏக்கர் வேளாண் நிலங்களில் நிலத்தடி நீர் மட்டம் உயரும்.  
முதன் முதலில் அத்திக்கடவு - அவினாசி திட்டத்தை நிறைவேற்றக் கோரி இப்பகுதியின் முன்னாள் சட்டமன்ற உறுப்பினர் மாரப்ப கவுண்டர் தமிழக அரசிடம் 1957ஆம் ஆண்டில் கோரிக்கை வைத்தார்.  
அறுபது ஆண்டு காலமாக நிலுவையில் உள்ள அத்திக்கடவு - அவினாசி திட்டத்தை நிறைவேற்றக் கோரி இப்பகுதி மக்களின் தொடர் போராட்டத்தின் விளைவாக, அத்திக்கடவு - அவினாசி திட்டத்துக்கான ஆரம்ப கட்டப் பணிகள் தொடங்கப்படும் என்று தமிழக சட்டப்பேரவையில், 2016 - 2017-ஆம் ஆண்டிற்கான இடைக்கால வரவு - செலவு திட்டத்தை 2016 பெப்பிரவரி 16 அன்று தாக்கல் செய்கையில் தமிழக நிதியமைச்சர் ஓ. பன்னீர்செல்வம் தெரிவித்தார். இத்திட்டம் 34 மாதங்களில் நிறைவடையும் என்று அறிவிக்கப்பட்டது.
# பிதௌரகட் மாவட்டம்

**பிதௌரகட் மாவட்டம்** (Pithoragarh district) இந்தியாவின் இமயமலையின் கிழக்கு கோடியில், உத்தராகண்டம் மாநிலத்தின்
பதின்மூன்று மாவட்டங்களில் ஒன்றாகும். இதன் நிர்வாகத் தலைமையிடம் பிதௌரகட் நகராகும். இம்மாவட்டம் 7,090 சதுர கிலோ மீட்டர் பரப்பு கொண்டது. தொலைவு மற்றும் நேரம் குறைவு காரணமாக, இந்தியாவிலிருந்து கைலாச யாத்திரை மேற்கொள்பவர்கள் இம்மாவட்டத்தின் தார்ச்சுலா பகுதி வழியாக பயணிக்கலாம். இதனால் பயணச் செலவும், நேரமும் குறைவாகும்.  
இம்மாவட்டத்தில் தார்ச்சுலா, லிபுலெக் கணவாய் மற்றும் காலாபானி சமவெளி உள்ளதுடன் சாரதா ஆறும் பாய்கிறது.
# பிதௌரகட் மாவட்டம்

## மாவட்ட எல்லைகள்

பிதௌரகட் மாவட்டம், வடக்கில் திபெத் தன்னாட்சி பகுதி (சீனா), கிழக்கில் நேபாளம், தெற்கில் சம்பாவத் மாவட்டம், தென்மேற்கில் அல்மோரா மாவட்டம், மேற்கில் பாகேஸ்வர் மாவட்டம், வடமேற்கில் சமோலி மாவட்டம் எல்லைகளாக கொண்டுள்ளது.
# பிதௌரகட் மாவட்டம்

## மொழிகள்

இம்மாவட்ட மக்கள் தேவநாகரி எழுத்து வடிவம் கொண்ட குமாவனி மொழி பேசுகின்றனர். மேலும் இந்தோ-திபெத்திய மொழிகளும் பேச்சு மொழியாக உள்ளது.
# பிதௌரகட் மாவட்டம்

## தட்ப வெப்பம்

இமயமலையில் மூவாயிரம் முதல் மூவாயிரத்தி ஐநூறு மீட்டர் உயர மலைப்பகுதிகளில் இம்மாவட்டம் அமைந்துள்ளதால் குளிர்காலத்தில், பொதுவாக டிசம்பர், சனவரி மற்றும் பிப்ரவரி மாதங்களில் வெப்பநிலை பூச்சியம் பாகைக்குக் கீழ் காணப்படுகிறது. மார்ச் முதல் சூன் வரை மிதமான கோடைகாலம் நிலவுகிறது.
# பிதௌரகட் மாவட்டம்

## தட்ப வெப்பம்

### பருவ காலங்கள்

- குளிர்காலம் : டிசம்பர் முதல் மார்ச் முடிய
- கோடைகாலம் : மார்ச் முதல் சூன் முடிய
- பருவ மழைக் காலம்: வடமேற்கு பருவ மழை- சூன் முதல் செப்டம்பர் முடிய
- வடகிழக்கு பருவ மழை; செப்டம்பர் முதல் நவம்பர் முடிய
# பிதௌரகட் மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 483,439 ஆக உள்ளது. அதில் ஆண்கள் 239,306 மற்றும் பெண்கள் 244,133 ஆக உள்ளனர். பாலின விகிதம் ஆயிரம் ஆண்களுக்கு பெண்கள் 1020 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 68 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 82.25 % ஆகவும், ஆண்களின் படிப்பறிவு 92.75 % ஆகவும், பெண்களின் படிப்பறிவு 72.29 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 63,293 ஆக உள்ளது.  
இம்மாவட்டத்தில் இந்து சமயத்வரின் மக்கள்தொகை 4,75,105 ஆகவும், இசுலாமிய சமயத்வரின் மக்கள் தொகை 6,015 ஆகவும் மற்றும் பிற சமயத்தினர் குறைந்த எண்ணிக்கையில் வாழ்கின்றனர்.
# பிதௌரகட் மாவட்டம்

## அரசியல்

பிதௌரகட் மாவட்டம் தார்சுலா, திதிஹாட், பிதௌரகட், கங்கோரகர் (தலித்) என நான்கு சட்டமன்ற தொகுதிகள் கொண்டுள்ளது.
# பிதௌரகட் மாவட்டம்

## புவியியல்

### பிதௌரகட் மாவட்டத்தின் பனியாறுகள்

உள்ளூரில் பனியாறுகளை கல் (Gal) என்றழைக்கப்படுகிறது. அவைகள்; மிலம், நமிக், ராலம், மியோலா, சோனா, பஞ்சசுலி, சிப்பு, ரூலா, காலாபாலந்து, லவன், பம்லஸ், பால்டிம்கா, டெரகர், பாட்டிங், தால்கோட், சங்கல்பம், லஸ்சர், தௌலி, பாலிங் கோல்பு, சோப்லா தெஜம், காளி, குட்டி மற்றும் யாங்டி பாசின் ஆகிய பனியாறுகள் ஆகும்.
# பிதௌரகட் மாவட்டம்

## புவியியல்

### பிதௌரகட் மாவட்டத்தின் கொடுமுடிகள்

இமயமலையின் பிதௌரகட் மாவட்டத்தில் நந்தா தேவி கொடுமுடி (கிழக்கு) (7,434 மீட்டர் உயரம்), ஹர்தியோல் (உயரம் 7,151 மீட்டர்), திரிசூலி (உயரம் 7,099 மீட்டர்), ரிஷி பாகர் கொடுமுடி, பஞ்ச்சூலி கொடுமுடி, நந்தகோட் கொடுமுடி, சிரிங்வி கொடுமுடி, ராஜ்ரம்பா கொடுமுடி, சௌதாரா கொடுமுடி, சங்தங் கொடுமுடி, பஞ்சசூலி V கொடுமுடி, நாகலாபு கொடுமுடி, சுட்டில்லா (சுஜ் தில்லா மேற்கு) கொடுமுடி, சுஜ் தில்லா கிழக்கு கொடுமுடி, பஞ்ச்சூலி I கொடுமுடி, பம்பா தூரா கொடுமுடி, பர்பு தூரா கொடுமுடி, பஞ்சசூலி IV கொடுமுடி, சாங்குச் கொடுமுடி, நந்த கோண்ட் கொடுமுடி, பஞ்ச்சூலி கொடுமுடி, நந்தா பால் கொடுமுடி, சூலி மேடு கொடுமுடி, குச்செல்லா கொடுமுடி, நிடால் தௌர் கொடுமுடி, கல்கங்கா துரா கொடுமுடி, ஜோன்லிங்கோங் அல்லது பாபா கைலாஷ் கொடுமுடி, லல்லா வீ கொடுமுடி, காலபாலந்து துரா கொடுமுடி, தெல்கோட் கொடுமுடி, பைந்தி கொடுமுடி, இக்குவாலரி கொடுமுடி, நக்லிங் மலை கொடுமுடி, மேனகா கொடிமுடி, திரிகால் கொடுமுடி, யுங்டாங்டோ கொடுமுடி, சங்கல்பம் கொடுமுடி, லஸ்பா துரா கொடுமுடி, சக்தேவ் கொடுமுடி, ரலாம் துரா கொடுமுடி, கில்டிங் கொடுமுடி, சிவு கொடுமுடி, திஹுதியா கொடுமுடி, திரௌபதி கொடுமுடி, ரம்பா கோட் கொடுமுடி மற்றும் பாஞ்சாலி சூலி ஆகிய கொடுமுடிகள் அமைந்துள்ளது.
# பிதௌரகட் மாவட்டம்

## புவியியல்

### இந்திய-திபெத்தை கணவாய்கள்

பிதௌரகட் மாவட்டத்திலிருந்து லிம்பியா துரா கணவாய், லிபுலெக் கணவாய், மங்சியா துரா கணவாய், மங்சியா துரா கணவாய், நுவி துரா கணவாய், துரா கணவாய்கள் இந்திய-திபெத் பகுதிகளை இணைக்கிறது.
# பிதௌரகட் மாவட்டம்

## புவியியல்

### மாவட்டங்களுகிடையே உள்ள கணவாய்கள்

பிதௌரகட் மாவட்டம் மற்றும் அதன் அருகில் உள்ள மாவட்டங்களை இணைக்கும் கணேஷ் பாபா கணவாய், குங்ரி பிங்கிரி லா கணவாய், நாம கணவாய், சிங்லா, ராலம் கணவாய் கணவாய், கியோ துரா கணவாய், பெல்சா துரா கணவாய், கல்கங்கா துரா கணவாய், டிரய்ல்ஸ் கணவாய், கங்சால் துரா கணவாய், பிரெஜ்ரங் துரா கணவாய், யாங்க்சார் துரா கணவாய், ரூர் கான் கணவாய், பைந்தி கோல் கணவாய் மற்றும் லாங்ஸ்டாப் கோல் கணவாய் உள்ளது.
# பிதௌரகட் மாவட்டம்

## புவியியல்

### சமவெளிகள்

பிதௌரகட் மாவட்டத்தில் தரமாகங்கா அல்லது தர்ம சமவெளி, கோரிகங்கா சமவெளி, காளி சமவெளி, குத்தி சமவெளி, லஸ்சர் யாங்டி சமவெளி, ரல்லம் சமவெளி, குத்தி யாங்டி சமவெளி, ஜோகர் சமவெளி, காலபலாந்து சமவெளி, பைன்ஸ் சமவெளி, சௌதான் சமவெளி மற்றும் சௌர் சமவெளிகள் அமைந்துள்ளது.
# பிதௌரகட் மாவட்டம்

## புவியியல்

### அருவிகள்

பிதௌரகட் மாவட்டத்தில் லிம் பகுடியார் அருவி, பிர்த்தி அருவி, பில்சிட்டி அருவி, கரௌன் அருவிகள் அமைந்துள்ளது.
# பிதௌரகட் மாவட்டம்

## சுற்றுலான் & ஆன்மிகத் தலங்கள்

கஸ்தூரி மான் காப்பகம், அஸ்கோட், (திதிகோட் அருகில்), மற்றும் தார்சுலா மற்றும் *ஆதி கைலாசம்* அல்லது *ஓம் மலை* .
# பிதௌரகட் மாவட்டம்

## ஏரிகள்

பிதௌரகட் மாவட்டத்தில் பார்வதி ஏரி, அஞ்சாரி ஏரி, ஜோலிங்கோங் ஏரி, சிப்லாகோட் ஏரி, மகேஷ்வரி குண்ட் ஏரி மற்றும் தம்ரி குண்ட் ஏரிகள் கொண்டுள்ளது.
# சாமுரோ

**சாமுரோ** *(Samurou)* என்பது இந்தியாவின் மணிப்பூர் மாநிலத்தில் உள்ள மேற்கு இம்பால் மாவட்டத்திலிருக்கும் ஒரு நகரமும், நகரப் பஞ்சாயத்து அல்லது பேரூராட்சியுமாகும். பண்டைய காலந்தொட்டு சாமுரோ மணிப்பூர் வரலாற்றில் ஒரு குறிப்பிடத்தக்க இடத்தைப் பிடித்தே வந்துள்ளது.
# சாமுரோ

## புவியியல்

24.67272°வடக்கு 93.93805° கிழக்கு என்ற அடையாள ஆள்கூறுகளில் சாமுரோ நகரம் அமைந்துள்ளது.
# சாமுரோ

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாமுரோ நகரத்தின் மக்கள் தொகை 14,232 ஆகும். இத்தொகையில் 50 சதவீதத்தினர் ஆண்கள் மற்றும் 50 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 66% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட குறைவாகும். இதில் ஆண்களின் படிப்பறிவு சதவீதம் 78% ஆகவும் பெண்களின் படிப்பறிவு சதவீதம் 55% ஆகவும் இருந்தது. சாமுரோ நகரின் மக்கள் தொகையில் 16 % எண்ணிக்கையினர் 6 வயதுக்கு உட்பட்டவர்கள் ஆவர்.
# உதம்சிங் நகர் மாவட்டம்

**உதம்சிங் நகர் மாவட்டம்** (Udham Singh Nagar district) (இந்தி: ऊधम सिंह नगर ज़िला) இந்தியாவின் உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இம்மாவட்ட நிர்வாகத் தலைமையிடம் ருத்ரபூர் நகரம் ஆகும்.  
கோவிந்த வல்லப பந்த் வேளாண்மை & தொழில்நுட்ப பல்கலைக்கழகம் உதம்சிங் நகர் மாவட்டத் தலைமையிடமான ருத்திராப்பூரிலிருந்து ஐந்து கிலோ மீட்டர் தொலைவில் உள்ள பந்த்நகரில் உள்ளது.  
இம்மாவட்டத்தின் ருத்ரபூர் நகரத்தையும், சமோலி மாவட்டத்தின் கர்ணபிரயாகையை இணைக்கும் தேசிய நெடுஞ்சாலை எண் 109 இம்மாவட்டத்தின் வழியாகச் செல்கிறது.  
இம்மாவட்டத்தின் நகரங்கள் ருத்ரபூர், நியு தெக்ரி மற்றும் பந்த்நகர் ஆகும்.
# உதம்சிங் நகர் மாவட்டம்

## வருவாய் வட்டங்கள்

2,542 சதுர கிலோ மீட்டர் பரப்பளவு கொண்ட உதம்சிங் நகர் மாவட்டம் பாஜ்பூர், காதர்பூர், ஜாஸ்பூர், காசிபூர், கிச்சா, காதிமா மற்றும் சீதாகஞ்ச் என ஏழு வருவாய் வட்டங்களை கொண்டுள்ளது.
# உதம்சிங் நகர் மாவட்டம்

## மாவட்ட எல்லைகள்

குமாவன் மண்டலத்தில் அமைந்த உதம்சிங் நகர் மாவட்டம், வடக்கில் நைனித்தால் மாவட்டம், வடகிழக்கில் சம்பாவத் மாவட்டம், கிழக்கில் நேபாளம், தெற்கிலும், மேற்கிலும் உத்தரப் பிரதேசம் எல்லைகளாக அமைந்துள்ளது. அக்டோபர் 1995-இல் நைனித்தால் மாவட்டத்தின் சில பகுதிகளை பிரித்து உதம்சிங் நகர் மாவட்டம் துவங்கப்பட்டது.
# உதம்சிங் நகர் மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,648,902 ஆக உள்ளது. அதில் ஆண்கள் 858,783 மற்றும் பெண்கள் 790,119 ஆக உள்ளனர். பாலின விகிதம் ஆயிரம் ஆண்களுக்கு பெண்கள் 920 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 649 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 73.10 % ஆகவும், ஆண்களின் படிப்பறிவு 81.09 % ஆகவும், பெண்களின் படிப்பறிவு 64.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 229,162 ஆக உள்ளது.
# உதம்சிங் நகர் மாவட்டம்

## சமயம்

இம்மாவட்டத்தில் இந்து சமயத்தவர்களின் எண்ணிக்கை 11,04,452 ஆகவும், இசுலாமிய சமயத்தவர்களின் 3,72,267 எண்ணிக்கை ஆகவும், சீக்கிய சமயத்தவர்களின் எண்ணிக்கை 1,62,768 ஆகவும், கிறித்தவர்களின் எண்ணிக்கை 6,064 ஆகவும் மற்றும் பிற சமயத்தவர்கள் கனிசமாக உள்ளனர்.  
உத்தராகண்ட மாநிலத்தின் அதிக மக்கள்தொகை கொண்ட மாவட்டங்களில், அரித்துவார் மாவட்டம் மற்றும் டேராடூன் மாவட்டங்களுக்கு அடுத்து உதம்சிங் நகர் மாவட்டம் மூன்றாவது இடத்தில் உள்ளது.
# பாங்குரா மாவட்டம்

**பாங்குரா மாவட்டம்** (Bankura district) (Pron: baŋkuɽaː) இந்தியாவின் மேற்கு வங்காள மாநிலத்தின் இருபது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் பாங்குரா ஆகும்.
மேற்கு வங்காள மாநிலத்தின் மூன்று கோட்டங்களில் ஒன்றான வர்தமான் கோட்டத்தில் இம்மாவட்டம் அமைந்துள்ளது.
# பாங்குரா மாவட்டம்

## புவியியல்

பர்த்வான் கோட்டத்தில் உள்ள பாங்குரா மாவட்டம், வடகிழக்கில் வர்தமான் மாவட்டம், தென்கிழக்கில் ஹூக்லி மாவட்டம், தெற்கில் மேற்கு மிட்னாபூர் மாவட்டம், மேற்கில் புருலியா மாவட்டம் எல்லைகளாக கொண்டுள்ளது.
# பாங்குரா மாவட்டம்

## மாவட்ட நிர்வாகம்

6,882 சதுர கிலோ மீட்டர் பரப்பளவு கொண்ட பாங்குரா மாவட்டம் பாங்குரா சதர், காட்ரா மற்றும் விஷ்ணுபூர் என 3 வருவாய் வட்டங்களும்,. 22 ஊராட்சி ஒன்றியங்களும், 3 நகராட்சி மன்றங்களும், 190 ஊராட்சி மன்றங்களும், 5,187 கிராமங்களும் கொண்டுள்ளது.  
*பாங்குரா சதர்* உட்கோட்டமானது பாங்குரா I, பாங்குரா II, பர்ஜோரா, சாட்னா, கங்காஜல்காடி, மெஜ்ஜியா, ஓண்டா மற்றும் ஷால்தோரா என எட்டு ஊராட்சி ஒன்றியங்களும், பாங்குரா என்ற ஒரு நகராட்சியும் கொண்டுள்ளது.  
*காட்ரா* உட்கோட்டமானது இந்த்பூர், காட்ரா, ஹிர்பந்த், இராய்பூர், சரெங்கா, இராணிபந்த், சிம்லாபல் மற்றும் தால்டங்கரா என எட்டு ஊராட்சி ஒன்றியங்கள் கொண்டுள்ளது.  
*விஷ்ணுபூர்* வருவாய் வட்டம் விஷ்ணுபூர் மற்றும் சோனாமுகி எனும் இரண்டு நகராட்சிகளும், இந்தஸ், ஜாய்பூர், பத்ரசாயார், கோட்டுல்பூர், சோனாமுகி மற்றும் விஷ்ணுபூர் என ஆறு ஊராட்சி ஒன்றியங்களும் கொண்டுள்ளது.
# பாங்குரா மாவட்டம்

## மாவட்ட நிர்வாகம்

### அரசியல்

இம்மாவட்டம் தல்டங்கரா, இராய்பூர் (பாங்குரா), இராணிபந்த் (பழங்குடி மக்கள்), இந்துப்பூர், (தலித்), சாட்னா, கங்காஜல்காட், கங்காஜல்காட் (தலித்), பர்ஜோரா, பாங்குரா, விஷ்ணுபூர், கட்டுல்பூர், இந்தஸ் (தலித்) மற்றும் சோனாமுகி (தலித்) என பதின்மூன்று சட்டமன்ற தொகுதிகளை கொண்டுள்ளது.
# பாங்குரா மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 35,96,674 ஆக உள்ளது. அதில் ஆண்கள் 1,838,095 மற்றும் பெண்கள் 1,758,579 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 957 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 523 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 70.26% ஆகவும், ஆண்களின் படிப்பறிவு 80.05% ஆகவும், பெண்களின் படிப்பறிவு 60.05% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 418,650 ஆக உள்ளது.
# பாங்குரா மாவட்டம்

## சமயம்

இம்மாவட்டத்தில் இந்து சமயத்தவரின் மக்கள்தொகை 3,033,581 ஆகவும், இசுலாமியர் மக்கள்தொகை 290,450 ஆகவும், கிறித்தவர்களின் மக்கள்தொகை 3,865 ஆகவும், சமண சமயத்தவர்களின் எண்ணிக்கை 2,904 ஆகவும், பிற சமயத்தவர்களின் மக்கள்தொகை 265,694 ஆகவும் உள்ளது.
# புத்துருசு புத்துருசு காலீ

**புத்துருசு புத்துருசு காலீ** ( **, ; 1922 நவம்பர் 14 – 2016 பெப்பிரவரி 16) ஒரு எகிப்திய அரசியல்வாதியும் 1992 யனவரி முதல் 1996 திசெம்பர் வரை ஐக்கிய நாடுகள் அவையின் ஆறாவது பொதுச் செயலாளராகவிருந்த இராசதந்திரியும் ஆவார். ஒரு கல்வியியலாளராகவும் எகிப்தின் முன்னாள் பதில் வெளிவிவகார அமைச்சராகவுமிருந்த புத்துருசு புத்துருசு காலீ யூகோசுலாவியா பிரிவினை, றுவாண்டா இனப்படுகொலை என்பன உட்பட உலகின் பல்வேறு முக்கிய நிகழ்வுகளைப் பற்றிக் கவனஞ் செலுத்தினார். அதன் பின்னர் 1997 நவம்பர் முதல் 2002 திசெம்பர் வரை அவர் முதலாவது பிராங்கோபோன் செயலாளர் நாயகமாகக் கடமையாற்றினார்.
# வெட்டு (கணக் கோட்பாடு)

கணிதத்தில் *A* , *B* ஆகிய இரு கணங்களின் **வெட்டு** அல்லது **வெட்டு கணம்** (*intersection*) *A* ∩ *B* என்பது, *A* , *B* இரண்டிலுமுள்ள பொதுவான உறுப்புகள் மட்டும் கொண்ட கணமாகும்.
# வெட்டு (கணக் கோட்பாடு)

## வரையறை

*A* , *B* கணங்களின் வெட்டுக்கான குறியீடு: <math>A \cap B </math>  
:<math>A \cap B = \{ x: x \in A \,\land\, x \in B\}</math>
:*x* ∈ *A* மற்றும் *x* ∈ *B* என இருந்தால், இருந்தால் மட்டுமே, *x* ∈ *A* ∩ *B*.  
அதாவது, *A* மற்றும் *B* இரண்டுக்கும் பொதுவான உறுப்பாக இருந்தால் மட்டுமே *x* ஆனது *A* ∩ *B* இன் உறுப்பாகும்.  
எடுத்துக்காட்டு:
- *A* ={1, 2, 3}, *B* = {2, 3, 4} எனில், *A* ∩ *B* = {2, 3}.
- பகா எண்களின் கணம் {2, 3, 5, 7, 11, ...}, ஒற்றை எண்களின் கணம் {1, 3, 5, 7, 9, 11, ...} இரண்டின் வெட்டு கணத்தில் எண் 9 ஒரு உறுப்பாகாது.  
,ஆங்கில, உருசிய அகரவரிசை எழுத்துக்களின் கணங்களின் வெட்டு கணம். உச்சரிப்பைத் தவிர்த்து, எழுத்துகளின் வடிவம் மட்டுமே கருத்தில் கொள்ளப்படுகிறது.]]  
ஒரே சமயத்தில் இரண்டுக்கும் மேற்பட்ட கணங்களுக்கும் வெட்டு காணமுடியும்.  
- *A*, *B*, *C*, என்ற மூன்று கணங்களின் வெட்டு:
:*A* ∩ *B* ∩ *C* &nbsp;= *A* ∩ (*B* ∩ *C*)  
- *A*, *B*, *C*, *D* என்ற நான்கு கணங்களின் வெட்டு:
:*A* ∩ *B* ∩ *C* ∩ *D*&nbsp;= *A* ∩ (*B* ∩ (*C* ∩ *D*)).
# வெட்டு (கணக் கோட்பாடு)

## பண்புகள்

- *A*&nbsp;∩&nbsp;*B*&nbsp;&nbsp; என்னும் கணம் &nbsp;&nbsp;*A* &nbsp;, &nbsp;&nbsp;*B* &nbsp; இன் உட்கணம் ஆகும்.
:<math>A \cap B \subseteq A,</math> <math>A \cap B \subseteq B</math>  
- <math>A \cap A = A</math>
- <math>A \cap \emptyset = \emptyset</math>
- கணங்களின் வெட்டு காணும் செயல் பரிமாற்றுப் பண்பு உடையது
: <math>A \cap B = B \cap A</math>  
- கணங்களின் வெட்டு காணும் செயல் சேர்ப்புப் பண்பு உடையது
: <math>A \cap (B \cap C) = (A \cap B) \cap C</math>  
- த மோர்கனின் விதிப்படி, *A* , *B* கணங்களின் வெட்டு கணமானது, அக்கணங்களின் நிரப்பு கணங்களின் ஒன்றிப்பின் நிரப்பு கணமாக இருக்கும்.
:<math>A \cap B = (A^c \cup B^c)^c</math>
# காஞ்சிபுரம் பணாதரேசர் கோயில்

**காஞ்சிபுரம் பணாதரேசர், பணாமுடீசர் கோயில் (பணாதரேசம்)** என வழங்கப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். மேலும் "**பன்னகாபரணன்**" என்ற மற்றொரு பெயரும் இவ்விறைவனுக்கு வழங்குவதாக அறியப்பட்ட இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
# காஞ்சிபுரம் பணாதரேசர் கோயில்

## இறைவர், வழிபட்டோர்

- இறைவர்: பணாதரேசர், பணாமுடீசர்
- வழிபட்டோர்: பாம்புகள்
# காஞ்சிபுரம் பணாதரேசர் கோயில்

## தல வரலாறு

சிவ பெருமானிடம் வரம் பெற்ற கருடன், உலகில் உள்ள அனைத்து பாம்புகளையும் அழிக்க திட்டமிட்டு அதன் படி செயல் படவும் தொடங்கினார். தம் குலம் அழிவதைக் கண்ட பாம்புகள், காஞ்சிக்கு வந்து பணாதரேசரை பிரதிஷ்டை செய்து, வழிபாடாற்றி வந்தன. பாம்புகளின் வழிபாட்டிற்கு மகிழ்ந்த சிவனார் கருணை செய்து, அப்பாம்புகளை தம் உடம்பிலே ஆபரணமாக அணிந்துகொண்டார் என்பது தல வரலாறாக உள்ளது.
# காஞ்சிபுரம் பணாதரேசர் கோயில்

## தல விளக்கம்

பணாதரேசமென்பது யாதெனில், கருடன் சிவபிரானை வணங்கிப் பெற்ற பேற்றினால் தம் குலத்தை அழிக்கக் கண்ட பாம்புகள் வேகவதி ஆற்றின் வடகரையில் ஆதீபி தேசத்திற்குத் தெற்கில் பணாதரேசப் பெருமானைத் தாபித்துப் பூசித்துத் தம் குறை தீர வேண்ட, பெருமானார் தமது திருமேனியில் அவற்றை அணிகலமாகத் தரித்துக் கொண்டனர். திருமாலுடன் வந்த கருடனை இறைவன் திருமேனியிலுள்ள பாம்புகள் ‘ஏன் கருடா சுகமோ’ என வினவின. இது உலகிற் பழமொழியாகவும் விளங்கும். சிறியர் சார்பினை விடுத்துப் பெரியோரைச் சார்தல் வன்மை தரும் என்பது பெறப்படும். இத்தலம் ஆலடிப் பிள்ளையார் கோயிலுக்கு அணித்தாக வடக்கில் உள்ளது.
# காஞ்சிபுரம் பணாதரேசர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் தெற்குப் பகுதியில் ஆலடிப் பிள்ளையார் கோவில் தெருவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து உத்திரமேரூர் செல்லும் பிரதான சாலையில் (கீழ் ரோடு) 2-வது கிலோமீட்டர் தொலைவில் கீரை மண்டபம் அருகில் இத்தலமுள்ளது.
# விக்கிப்பீடியா:உங்களுக்குத் தெரியுமா/பெப்ரவரி 18, 2016

- **எருசலேம் எபிரேயப் பல்கலைக்கழகம்** (படம்) இசுரேலின் இரண்டாவது பழமையான பல்கலைக்கழகமாகும்.
- **கொர்பு மலை**, மலேசியா, பேராக் மாநிலத்தில் அமைந்துள்ள தித்திவாங்சா மலைத்தொடரில் மிக உயர்ந்த மலை ஆகும்.
- **த வேர்ல்டு ஃபக்ட்புக்** என்பது அமெரிக்காவின் நடுவண் ஒற்று முகமையின் மூலம் ஆண்டுதோறும் வெளியிடப்படும் ஒரு தொகுப்புப் புத்தகமாகும்.
- **குமரிலபட்டர்**, கிபி ஏழாம் நூற்றாண்டில் வாழ்ந்த அசாம் பகுதியை சேர்ந்த, வேத தத்துவ தரிசனங்களில் ஒன்றான மீமாம்சை தர்சன அறிஞர் ஆவார்.
- **மேகலை நகரங்கள்** என்பது அபிதான சிந்தாமணி, சூரிய சித்தாந்தம் போன்ற நூல்களில் கூறப்படும் லங்காபுரி, ரோமகபுரி, சித்தபுரி, பத்ராசுவம் ஆகிய நான்கு நகரங்களாகும்.
# மாசுக்கோவின் மறைமுதுவர் கிரீல்

**கிரீல்** (*Kirill*, அல்லது *Cyril*, பிறப்புப் பெயர்: **விளாடிமிர் மிக்கைலோவிச் குண்ட்யாயேவ்**, பிறப்பு: 20 நவம்பர் 1946) உருசிய மரபுவழித் திருச்சபை சேர்ந்த ஆயராவார். இவர் பெப்ரவரி 1, 2009இல் உருசிய மரபுவழித் திருச்சபையின் மாசுக்கோ மற்றும் அனைத்து உருசியாவின் மறைமுதுவராகத் தேர்ந்தெடுக்கப்பட்டார்.  
மறைமுதுவராவதற்கு முன்னதாக கிரீல் இசுமோலென்ஸ்க், கலினின்கிராடு பேராயராக திசம்பர் 26, 1984 முதல் இருந்துள்ளார். உருசிய மரபுவழித் திருச்சபையின் வெளித் தேவாலங்களினுடனான உறவுகள் துறைத் தலைவராக இருந்துள்ளார்; 1989 முதல் புனித மதக்குருமார்களின் குழுவில் (*Holy Synod*) நிரந்தர அங்கத்தினராக உள்ளார்.
# கேம்பிரிட்ச் அறிவியல் திருவிழா

**கேம்பிரிட்ச் அறிவியல் திருவிழா** *(Cambridge Science Festival)* என்பது இங்கிலாந்தில் உள்ள கேம்பிரிட்ச் நகரில் ஒவ்வோர் ஆண்டும் குறிப்பாக மார்ச்சு மாதத்தில் தொடர்ச்சியாக நடைபெறும் அறிவியல் நிகழ்வுகளின் தொகுப்பாகும். ஐக்கிய இராச்சியத்தில் நடைபெறும் மிகப்பெரிய அறிவியல் திருவிழாவும் இதுவேயாகும் இவ்விழாவில் 30000 பார்வையாளர்கள் பங்கேற்று 250 நிகழ்ச்சிகளைக் கண்டு பயன்பெறுகிறார்கள். . பல்கலைக்கழக ஆராய்ச்சியாளர்களும் மாணவர்களும் அவர்களுடைய ஆய்வுக்கூடங்களையும் சொற்பொழிவு அரங்குகளையும் பொதுமக்களுக்காக திறந்து விட்டு இலவசமாக கண்காட்சிகள் செயல் விளக்கங்கள் முதலியன நிகழ்த்தப்பட்டன.  
கேம்பிரிட்ச் பல்கலைக்கழக விஞ்ஞானிகள் உள்ளூர் வர்த்தகர்களின் ஆதரவுடன் 1994 ஆம் ஆண்டில் இவ்விழாவைத் தொடங்கினர். அறிவியல் மற்றும் பொறியியல் துறைகளில் ஆர்வத்தைத் தூண்டுவதையும் எளிதாக அத்துறைகளை அணுகுவதையும் இலக்காகக் கொண்டு இத்திருவிழா தேசிய அறிவியல் வாரத்தின்பால் ஈர்க்கப்பட்டது. கேம்பிரிட்ச் பல்கலைக்கழகம் மேற்கொள்ளும் அறிவியல் மற்றும் பொறியியல் ஆராய்ச்சிகளில் இளைஞர்களை ஈடுபடுத்தவும் ஊக்குவித்தது.  
2015 ஆம் ஆண்டு மார்ச்சு 9 முதல் 22 வரை 21 வது அறிவியல் திருவிழா கொண்டாடப்பட்டது. ஐக்கிய நாடுகள் அவையின் ஒரு அங்கமான ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்த அனைத்துலக ஒளி ஆண்டை குறிக்கும் விதமாக, இவ்விழாவும், ஓளியறிவியல் மற்றும் தொழில்நுட்பத்தை அடிப்படையாக கொண்டு நடத்தப்பட்டது.
# அசிரிய எருசலேம் முற்றுகை

கிட்டத்தட்ட கி.மு 701 ஆண்டில், செனாசெரிப் எனும் அசிரிய அரசன் அரணிடப்பட்ட யூதாவின் நகர்களை தாக்கி, எருசலேமை முற்றுகையிட்டான். ஆனாலும் அவனால் அதனைக் கைப்பற்ற முடியவில்லை.
# அசிரிய எருசலேம் முற்றுகை

## பின்னணி

கி.மு 701 ஆண்டில், அசிரியாவின் படைகள் இசுரயேலரின் தலைநகரை சமாரியாவில் கைப்பற்றி, தென் அரசின் மக்களை அடிமைகளாகக் கொண்டு சென்றனர். மீதமுள்ளவர்களைக் காக்கவும் அப்பகுதியின் தங்கள் செல்வாக்கை விரிவுபடுத்தவும் யூத அரசு முயன்றது. பின் நாட்களில் யூதா பலமிக்க அசிரியாவிற்கு வரி செலுத்தி வந்தது. அத்தோடு இது அசிரியாவிற்கும் எகிப்துக்கும் இடையில் அமைந்த மிக முக்கிய அரசாகவும் காணப்பட்டது.
# இந்தியன் ஏர்லைன்சு விமானம் 440

**இந்தியன் ஏர்லைன்சு விமானம் 440** (*Indian Airlines Flight 440*) 1973 மே 31 அன்று 65 பேருடன் பாலம் விமான நிலையத்தை அண்மித்த போது விபத்துக்குள்ளாகியதில் அதில் பயணம் செய்த 48 பேர் உயிரிழந்தனர்.
# இந்தியன் ஏர்லைன்சு விமானம் 440

## விபத்து

440 விமானம் தமிழ்நாடு, சென்னையில் இருந்து புதுதில்லி நோக்கிச் சென்ற வழமையான பயணிகள் விமானம் ஆகும். போயிங் 737 ரகத்தைச் சேர்ந்த இவ்விமானம் *சாரங்கா* எனப் பெயரிடப்பட்டிருந்தது. 1973 மே 31 இல் மாலை 7:15 மணிக்குப் புறப்பட்ட இவ்விமானம் புதுதில்லி பாலம் விமான நிலையத்தை இரவு 9:50 மணியளவில் அண்மித்த போது, அப்பகுதியில் நிலவிய புயல்மழை காரணமாக, விமான நிலையத்தில் இருந்து மூன்று மைல் தொலைவில் விமானம் உயர் அழுத்தக் கம்பிகளுடன் மோதி இரண்டாகப் பிளந்து தீப்பிடித்தது. விமானப் பணியாளர்கள் உட்பட 65 பேர் இவ்விமானத்தில் சென்றனர். இவர்களில் 48 பேர் உடல் கருகி உயிரிழந்தனர். விமானத்தில் முன் பக்கத்தில் பயணம் செய்த சிலர் உயிர் தப்பினர்.  
இறந்தவர்களில் தமிழ்நாட்டைச் சேர்ந்த இந்திய நடுவண் அமைச்சர் மோகன் குமாரமங்கலம், இந்தியக் கம்யூனிஸ்டுக் கட்சித் தலைவரும், கோயம்புத்தூர் மக்களவைத் தொகுதி உறுப்பினருமான கே. பாலதண்டாயுதம் உட்பட அமெரிக்காவைச் சேர்ந்த நால்வர், ஐக்கிய இராச்சியத்தைச் சேர்ந்த மூவர், யெமனை சேர்ந்த ஒருவரும் அடங்குவர். மூன்று அமெரிக்கர்களும், இரண்டு சப்பானியர்களும் உயிர் பிழைத்தவர்களில் அடங்குவர்.
# ஜீவா (திரைப்படம் 2014)

**ஜீவா** (*Jeeva (2014 film)*) இது 2014 ஆம் ஆண்டு சுசீந்திரன் இயக்கத்தில் வெளிவந்த தமிழ் திரைப்படம் ஆகும். இப்படத்தின் கலை இயக்குநர் ராஜீவன், ஒளிப்பதிவாளர் ஆர். மதி ஆவார். விஷ்ணு கதாநாயகனாகவும், ஸ்ரீ திவ்யா கதாநாயகியாகவும் நடித்துள்ளார்கள். இப்படத்தின் இசையமைப்பளார் டி. இமான் ஆவார்.
# ஜீவா (திரைப்படம் 2014)

## வகை

கிரிக்கட் விளையாட்டு பற்றியது.,,,
# ஜீவா (திரைப்படம் 2014)

## கதை

தன் வாழ்க்கையில் இந்திய துடுப்பாட்ட வீரர் சச்சின் டெண்டுல்கர் போல வரவேண்டும் என கனவுகண்டு முன்னேற்றப் பாதையில் செல்லும் கதாநாயகனுக்கும் அவனின் நண்பனுக்கும் இந்தியத் துடுப்பாட்ட அணியில் இருக்கும் இன வேறுபாட்டின் காரணமாக ரஞ்சிக் கோப்பையில் விளையாட வாய்ப்பு மறுக்கப்படுகிறது. அதன் காரணமாக கதாநயகனின் நன்பன் தற்கொலை செய்து மரணம் அடைகிறான். அதன் வெறுப்பிலும் சாதிக்க துடிக்கிறான். அதன் பின்னர் பஞ்சாப் அணியில் இடம் கிடைக்கிறது. இதின் கதாநாயகன் செயித்துக் காட்டுகிறான்.
# ஜீவா (திரைப்படம் 2014)

## மேலும் பார்க்க

-
# தாலிசப்பத்திரி

**தாலிசப்பத்திரி** (*Abies spectabilis*; *East Himalayan fir*) என்று அறியப்படும் இந்த தாவரம் ஒரு ஊசியிலை காட்டைக் சேர்ந்த மரம் ஆகும். இது போனாசிய்யெ (Pinaceae) என்ற குடும்பத்தைச் சேர்ந்தது ஆகும். இவ்வகையான மரங்கள் 50 மீட்டர்களுக்கு மேல் வளரும் தன்மைகொண்டது. இது ஒரு மூலிகைத் தாவரம் ஆகும்.
# வெண்குந்திரி

**வெண்குந்திரி** அல்லது *விடதரி* (*Abrus*) என்பது பட்டாணி இனத்தில் பபேசியே என்ற குடும்பத்தைச் சார்ந்த பூக்கும் தாவரம் ஆகும். இவற்றில் 13 முதல் 18 இனங்கள் இருந்தாலும் குன்றி என்ற இனம் குறிப்பிடத்தக்கது. இதன் விதிகள் விசத்தன்மை கொண்டதாக இருப்பதால் நகைக் கடைகளில் மட்டும் பயன்படுத்தப்படுகிறது.
# வர்தமான் மாவட்டம்

**வர்தமான் மாவட்டம்** (Bardhaman district or Burdwan or Barddhaman)) (Pron: bɔrd̪ʰomaːn), இந்தியாவின் மேற்கு வங்காளம் மாநிலத்தின் இருபது மாவட்டங்களில் ஒன்றாகும். மேலும் வர்தமான் கோட்டத்தில் அமைந்த ஏழு இம்மாவட்டங்களில் இதுவும் ஒன்றாகும். இம்மாவட்ட நிர்வாக தலைமையிடம் வர்த்தமான் நகரத்தில் அமைந்துள்ளது. இம்மாவட்டத்தின் பிற முக்கிய நகரங்கள் ஆசான்சோல் மற்றும் துர்க்காபூர் ஆகும். ஆசான்சோல் நகரம் மேற்கு வங்காள மாநிலத்தின் கொல்கத்தா நகரத்திற்கு அடுத்து இரண்டாவது பெரிய நகரமாகும்.
# வர்தமான் மாவட்டம்

## வர்த்தமான் மாவட்டப் பிரிவினை

7 ஏப்ரல் 2017ல் வர்தமான் மாவட்டத்தின் கிழக்குப் பகுதிகளைக் கொண்டு கிழக்கு வர்த்தமான் மாவட்டம் என்றும், மேற்குப் பகுதிகளைக் கொண்டு மேற்கு வர்த்தமான் மாவட்டம் என இரண்டாகப் பிரிக்கப்பட்டது.
# வர்தமான் மாவட்டம்

## பெயர்க்காரணம்

சமண சமயத்தின் இருபத்து நான்கு தீர்த்தங்கரர்களில் இறுதியானவரான வர்தமான மகாவீரரின் நினைவைப் போற்றும் வகையில் இம்மாவட்டத்திற்கும், மாவட்ட தலைமையிடத்திற்கும் **வர்தமான்** என்று அழைக்கப்படுகிறது.
# வர்தமான் மாவட்டம்

## புவியியல்

7,024 சதுர கிலோ மீட்டர் பரப்பும், அறுபத்து ஒன்பது இலட்சம் மக்கள் தொகை கொண்ட வர்தமான் மாவட்டம், வடக்கில் பிர்பூம் மாவட்டம் மற்றும் முர்சிதாபாத் மாவட்டம், கிழக்கில் நதியா மாவட்டம், தென்கிழக்கில் ஹூக்லி மாவட்டம், தென்மேற்கில் பாங்குரா மாவட்டம் மற்றும் புருலியா மாவட்டம், வடமேற்கில் தன்பாத் மாவட்டம் (ஜார்கண்ட் மாநிலம்) எல்லைகளாகக் கொண்டது.
# வர்தமான் மாவட்டம்

## ஆறுகள்

இம்மாவட்டத்தில் பாயும் முக்கிய ஆறுகளில் தாமோதர் ஆறு மற்றும் ஹூக்ளி ஆறுகள் ஆகும்.
# வர்தமான் மாவட்டம்

## கனிம வளங்கள்

இம்மாவட்டத்தில் நிலக்கரி, இரும்பு, மங்கனீசு மற்றும் அலுமினிய கனிம சுரங்கள் அதிகம் உள்ளது. இங்குள்ள இராணிகஞ்ச் நிலக்கரி சுரங்கம் இந்தியாவின் முதல் நிலக்கரி சுரங்கமாகும்.
# வர்தமான் மாவட்டம்

## நீர் ஆதாரங்கள்

இம்மாவட்டம் தாமோதர் ஆற்றுச் சமவெளியில் அமைந்துள்ளதால் இங்கு 17,000 நீர்த்தேக்கங்கள் அமைந்துள்ளன.
# வர்தமான் மாவட்டம்

## நிர்வாக அமைப்பு

7,024 சதுர கிலோ மீட்டர் பரப்பளவு கொண்ட இம்மாவட்டத்தை நிர்வாக வசதிக்காக ஆசான்சோல், துர்காபூர், கல்னா, கட்வா, வர்தமான் சதர் வடக்கு, வர்தமான் சதர் தெற்கு என ஆறு உட்கோட்டங்களாக பிரிக்கப்பட்டுள்ளது.
வர்தமான் மாவட்டத்தில் 32 காவல் நிலையங்கள், 31 வட்டார வளர்ச்சி அலுவலகங்கள், இரண்டு மாநகராட்சிகள், ஒன்பது நகராட்சி மன்றங்கள், 277 ஊராட்சி மன்றங்கள் மற்றும் 2438 கிராமங்கள் உள்ளது.
# வர்தமான் மாவட்டம்

## அரசியல்

வர்தமான் மாவட்டம், குல்தி, பரபானி, ஹிராப்பூர், ஆசான்சோல் வடக்கு, ராணிகஞ்ச், ஜமுரியா, உக்ரா, துர்காபூர் மேற்கு, துர்காபூர் கிழக்கு, கங்க்சா, ஆஸ்கிராம், பாட்டர், கல்சி, வர்தமான் வடக்கு, வர்தமான் தெற்கு, காந்தகோஷ், ராய்னா, ஜமால்பூர், மிமரி, கல்னா, நதங்காட், மாண்டேஸ்வர், பூர்வஸ்தாலி, கட்வா, மங்கள்கோட் மற்றும் கேதுகிராம் என 26 சட்டமன்ற தொகுதிகளை கொண்டது.  
மேலும் இம்மாவட்டம் ஆசான்சோல், வர்தமான் - துர்காபூர் மக்களவைத் தொகுதி, வர்தமான் கிழக்கு மக்களவை தொகுதி, என மூன்று மக்களவை தொகுதிகளை கொண்டுள்ளது.
# வர்தமான் மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 7,717,563 ஆக உள்ளது. அதில் ஆண்கள் 3,966,889 மற்றும் பெண்கள் 3,750,674 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 945 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 1,099 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 76.21 % ஆகவும், ஆண்களின் படிப்பறிவு 82.42 % ஆகவும், பெண்களின் படிப்பறிவு 69.63 % ஆகவும் உள்ளது. ஆறு வயதிற்குட்பட்ட குழந்தைகளின் 832,033 எண்ணிக்கை ஆக உள்ளது.
இந்தியாவின் 640 மாவட்டங்களில் மக்கள்தொகை மிக்க மாவட்டங்களில் வர்தமான் மாவட்டம் ஏழாவதாக உள்ளது.
# வர்தமான் மாவட்டம்

## சமயம்

இம்மாவட்டத்தில் இந்து சமயத்தவரின் மக்கள்தொகை 6,008,472 ஆகவும், இசுலாமியர் மக்கள்தொகை 1,599,764 ஆகவும், கிறித்தவ சமயத்தினரின் மக்கள்தொகை 21,220 ஆகவும், சீக்கிய சமயத்தவரின் மக்கள்தொகை 16,675 ஆகவும், சமயம் குறிப்பிடாதவர்களின் மக்கள்தொகை 23,188 ஆகவும், பிற சமயத்தவர்களின் மக்கள்தொகை கனிசமாகவும் உள்ளது.
# வர்தமான் மாவட்டம்

## போக்குவரத்து

தேசிய நெடுஞ்சாலை 2, பெரும் தலைநெடுஞ்சாலை மற்றும் தேசிய நெடுஞ்சாலை 60 இம்மாவட்டத்தை கடந்து செல்கிறது.  
ஆசான்சோல் மற்றும் துர்காபூர் தொடருந்து நிலையங்கள் மாநிலத்தின் மற்றும் இந்தியாவின் பிற பகுதிகளுடன் இணைக்கிறது.
# வர்தமான் மாவட்டம்

## இதனையும் காண்க

- கிழக்கு வர்த்தமான் மாவட்டம்
- மேற்கு வர்த்தமான் மாவட்டம்
# குடந்தை மகாமக விழா மலர் 1980 (நூல்)

**குடந்தை மகாமக விழா மலர்**, 1.3.1980இல் வெளிவந்த மகாமக மலராகும்.
# குடந்தை மகாமக விழா மலர் 1980 (நூல்)

## அமைப்பு

திம்மி 1/8 அளவில் 70 பக்கங்களைக் கொண்டு அம்மலர் அமைந்துள்ளது. கும்பகோண ஷேத்ர ஆதி வரலாறு, குடந்தை மகாமக வரலாறு, மகாமகக்குளம், குடந்தை மாநகரைச் சூழ்ந்துள்ள தெய்வ மணம் கமழும் திருத்தலங்கள், மகாமகத்தின் மாண்பு, குடந்தை நகர் வாழ்ந்த கோமான்கள், குடந்தையின் பெருமை என்ற பல்வேறு தலைப்புகளில் கட்டுரைகள் அமைந்துள்ளன.  
'குடந்தை மகாமக விழா மலர்', நூல், (1980; கீதா வெளியீட்டகம், 90ஏ, அ, அரசலார் ரோடு, கும்பகோணம்)
# இருபீனைல்மெத்தேன்

**இருபீனைல்மெத்தேன்** *(Diphenylmethane)* என்பது (C<sub>6</sub>H<sub>5</sub>)2CH<sub>2</sub> என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இச்சேர்மத்தில் மீத்தேன் ஒரு பகுதிப்பொருளாக உள்ளது. மீத்தேனில் உள்ள இரண்டு ஐதரசன் அணுக்கள் இரண்டு பீனைல் குழுக்களால் இடப்பெயர்ச்சி செய்யப்பட்டுள்ளன. கரிம வேதியியலில் இருபீனைல்மெத்தேன் ஒரு பொதுவான மூலக்கூற்று கட்டமைப்பை உருவாக்குகிறது. இருபீனைல்மெத்தில் குழு பென்சைதரில் என்றும் அறியப்படுகிறது.  
அலுமினியம் முக்குளோரைடு போன்ற இலூயிக் அமிலம் முன்னிலையில் பென்சைல் குளோரைடுடன் பென்சீன் சேர்த்து பிரைடல் கிராப்ட்சு ஆல்கைலேற்ற வினை மூலம் இருபீனைல்மெத்தேன் தயாரிக்கப்படுகிறது  
:C<sub>6</sub>H<sub>5</sub>CH<sub>2</sub>Cl + C<sub>6</sub>H<sub>6</sub> → (C<sub>6</sub>H<sub>5</sub>)<sub>2</sub>CH<sub>2</sub> + HCl
# நான்கு வளைய புரொபைல்மெத்தேன்

**நான்குவளையபுரொபைல்மெத்தேன்** *(Tetracyclopropylmethane )* என்பது C<sub>13</sub>H<sub>20</sub>, அல்லது (C<sub>3</sub>H<sub>5</sub>-)<sub>4</sub>C. என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். பல்வளையச் சேர்மமான இதை டெட்ராசைக்ளோபுரொபைல்மெத்தேன் என்றும் அழைக்கிறார்கள். இச்சேர்மத்தின் மூலக்கூற்று அமைப்பிலுள்ள கார்பன் கட்டமைப்பில் நடுவிலுள்ள கார்பன் அணுவுடன் நான்கு வளையபுரொபேன் வளையங்கள் இணைந்துள்ளன.  
2001 ஆம் ஆண்டில் ஆர்மின் டெமெய்யெர் மற்றும் சிலர் இச்சேர்மத்தை தொகுப்பு முறையில் தயாரித்தனர். இம்முறையில் இடைநிலைச் சேர்மமாக இருவளையபுரொபைல் ஈரெத்தினைல்மெத்தேன் உருவாகிறது. திண்ம நிலையில் உள்ளபோது இதிலுள்ள மூலக்கூறுகள் முன்னியக்கி உந்தி வடிவில் S4 சீரொழுங்குடன் காணப்படுகின்றன.
# எருசலேம் முற்றுகை (கிமு 597)

கி.மு 605 இல் பாபிலோன் அரசர் இரண்டாம் நேபுகாத்னேச்சரினால் பார்வோன் நேச்வோ ஒரு போரில் தோற்கடிக்கப்பட்ட, தொடர்ச்சியாக யூத அரசு மீதும் படையெடுப்பு நடந்தது. எருசலேமின் அழிவைத் தவிர்ப்பதற்காக யூதாவின் அரசன் யெகோயாகிம் எகிப்துடனான நட்பை விட்டு பாபிலோனுடன் உறவை ஏற்படுத்தினார். எருசலேம் கருவூலத்திலிருந்தும் கோயிலின் பொருட்கள், சில அரச குடும்பத்தினர், குறிப்பிடத்தவர்களை பணயக்கைதியாக செலுத்தினார். கி.மு 601 இல் நேபுகாத்னேச்சரின் எகிப்து மீதான படையெடுப்பு வெற்றி பெறவில்லை. பாரிய இழப்புக்களுடன் பின்னடைவுக்கு உள்ளானது. இந்தத் தோல்வியினால் பாபிலோனுடன் நட்பு கொண்டிருந்த லெவண்ட் நாடுகளில் புரட்சி ஏற்பட்டது. யூத அரசும் அதன் அரசன் யெகோயாகிம் கப்பம் செலுத்துவதை நிறுத்தி, எகிப்துடன் முன்னர் போல் நட்புக் கொண்டார்.
# காஞ்சிபுரம் காயாரோகணேசுவரர் கோயில்

**காஞ்சிபுரம் காயாரோகணேசுவரர் கோயில் (காயாரோகணம்)** என வழங்கப்படும் இது, காஞ்சிபுரத்திலுள்ள ஒரு சிவன் கோயில் ஆகும். மேலும் வியாழ(குரு)பகவான் இங்கு இறைவனை வழிபட்டு, சிவபெருமானின் திருவடியில் மாறாத அன்பு வாய்க்கப் பெற்ற இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது. இது ஒரு தேவார வைப்புத்தலமாகும்.
# காஞ்சிபுரம் காயாரோகணேசுவரர் கோயில்

## இறைவர், வழிபட்டோர்

- இறைவர்: காயாரோகணேசுவரர்.
- வழிபட்டோர்: குரு பகவான் (வியாழன்), மகாலட்சுமி.
# காஞ்சிபுரம் காயாரோகணேசுவரர் கோயில்

## தல வரலாறு

பிரம்மனுக்கும், திருமாலுக்கும் தத்தம் காலப்பதம் முடிவுற்றதும் நிலையின்றிப்போக, சிவபெருமான் தோன்றி அவர்களின் திருமேனிகளைத் தம் தோளில் தாங்கி இவ்விடத்து நடனமாடி அருள்செய்தார். அவர்களின் காயத்தை (காயம் - உடம்பு) தம்முள் ஆரோகணித்துக் கொண்டமையால் இத்தலம் "**காயாரோகணம்**" எனப் பெயர்பெற்றது. மேலும் மகாலட்சுமி இத்தலத்து இவ்விறைவனை வில்வத்தால் அருச்சித்துத் திருமாலைத் தன் கணவனாகப் பெற்றதும். மற்றும் குரு, மகாலட்சுமி வழிபாடுகளால் வழிபடுவோருக்கு முறையே ஞானமும், செல்வமும் காயாரோகணப் பெருமானின் அருளால் வாய்க்கப்பெறும் என்பது தல வரலாறாக விளங்குகிறது.
# காஞ்சிபுரம் காயாரோகணேசுவரர் கோயில்

## தல விளக்கம்

காயாரோகணம்: காஞ்சியில் மிகப் பெருஞ் சிறப்பினவாய இடங்கள் மூன்றென்று போற்றப்பெறும். அவை திருவேகம்பம், கச்சபேசம், காயாரோகணம் எனப் பெற்று முறையே உமையம்மையார், சரசுவதி, இலக்குமி என்னும் முச்சத்திகளால் வழிபடப்படுவன. காஞ்சிக்கு உயிராய் விளங்கும் இத்தலத்தில் சிவபிரானார் திருமால் பிரமர் இறக்கவரும் காலத்தில் அவர்களை ஒடுக்கி அவர்கள் சரீரத்தைத் தன் தோள்மேல் தாங்கி நடனம் புரிவர், ஆகலின், அவ்விடம் காயாரோகணம் எனப் பெற்றது.  
இலக்குமி வில்வத்தால் காயாரோகணேசுவரரை அருச்சித்துத் திருமாலைத் தனக்குக் கணவனாகப் பெற்றனள். வியாழபகவான் அங்கு வழிபாடு செய்து ‘எமது பெருமானே, தேவரீரே தேவர்களுள் பிராமணராவீர்! ஏனையோர்களுள் பிராமணன் அடியேன். பிராமணனுக்குப் பிராமணனே புகலிடம். பிராமணன் பிராமணராகிய தங்களைத் தொழாது பிறரை வணங்கில் நலமுமுறான்; நரகமும் புகுவன் என்றிங்ஙனம் மறைகள் விரித்துரைக்கும். பிராமணனாகிய எனக்குத் தங்கள் திருவடிகளே கதி’ என்று கூறிய பிருகற்பதிக்கு பெருமான் முன்னின்று ‘வேண்டுவகேள் அருளுதும்’ என்றனர். ‘திருவடியில் இடையறா அன்பும் எனக்குரிய வியாழக் கிழமையில் காயாரோகண (தாயார்குளம்) தீர்த்தத்தில் மூழ்கி இங்கு வழிபடுவார்க்கு விரும்பியவும், வழங்கி மேலும் முத்தியையும் அளித்தருள வேண்டுமென வேண்டினர். ‘என்றென்றும் இவ்விலிங்கத்தே அம்மையொடும் விளங்கி அவரவர் விரும்பிய அனைத்தும் அருளுவோம்’ என வாய்மலர்ந்து தேவர்களுக்குக் குருவாகும் வரத்தை வழங்கி இலிங்கத்தே மறைந்தருளினார்.  
இயமன் அங்கு வந்து பூசனை புரியத் ‘தென் திசைக்குத் தலைவனாக்கி நம்மை வணங்குவோரைத் தண்டம் செய்யின் அன்று இப்பதவி உனக்கு நீங்கும்’ என்றருளி விடுத்தனர். இயமனும் பூசித்த இங்குப் பிதிரர்க்கு நீர்க்கடனைச் செய்வோர் வீடு பெறுவர். வேகவதி நதிக்கரையில் உள்ள இத்தலம் அறிவு பெறவும் செல்வம் பெறவும் ஒருங்கு சிறப்புடைய தலமாகும்.
# காஞ்சிபுரம் காயாரோகணேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் தென்மேற்கு பகுதியில் தாயர்குளம் அருகில் வேகவதி ஆற்றங்கரையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வந்தவாசி செல்லும் பிரதான சாலையில் (மேல் ரோடு) 3-வது கிலோமீட்டர் தொலைவிலுள்ள காஞ்சிபுரம் மாவட்டத்தின் மாவட்ட ஆட்சியர் அலுவலகத்தின் பின்புலத்தில் இத்தலம் தாபிக்கப்பட்டுள்ளது.
# நிக்கல்சனின் நீர்மமானி

**நிக்கல்சனின் நீர்மமானி** (*Nicholson's Hydrometer*) என்பது நீர்ம நிலையிலுள்ள பொருட்களின் ஒப்படர்த்தியைக் காணப் பயன்படும் ஒரு கருவியாகும். இக்கருவி பாரன்கீட் நீர்மமானியின் ஒரு மேம்படுத்தப்பட்ட அமைப்பாகும். வில்லியம் நிக்கல்சன் (1753-1815) என்பவரால் இது அறிமுகப்படுத்தப்பட்டது.
# நிக்கல்சனின் நீர்மமானி

## அமைப்பு

நிக்கல்சனின் நீர்மமானி நீரில் மிதக்கக்கூடிய ஒரு மாறாக் கனவளவுக் கருவியாகும். இக்கருவியில் ஐந்து செமீ விட்டமும் பத்து செமீ உயரமும் கொண்ட ஒர் பொல்லாலான உலோக உருளை உள்ளது. இரு முனைகளும் கூம்பு வடிவிலுள்ளன. மேல்புறக் கூம்பில் ஒரு கம்பி பொருத்தப்பட்டுள்ளது. கம்பியின் மறு முனையில் ஒரு தட்டு உள்ளது. இத்தட்டில் சிறு நிறைகள் வைக்க முடியும். இக்கம்பியில் ஒரு குறி இடப்பட்டுள்ளது. கீழ்ப்பக்க கூம்பில் ஒரு சிறு வாளி இணைக்கப்பட்டு இருக்கிறது. இதில் தேவையான அளவு சிறு ஈயக்குண்டுகள் இடப்பட்டுள்ளன. இதனால் நீரில் மிதக்கவிடும் போது நீர்மமானி செங்குத்தாக மிதக்க முடிகிறது.
# நிக்கல்சனின் நீர்மமானி

## சோதனை

உலர்ந்த நிலையில் நிக்கல்சன் நீர்மமானியின் நிறையினைத் துல்லியமாகக் காணவேண்டும் (W). இந்த நிலையில் மானியை நீரில் மிதக்க விடவேண்டும். தட்டில் தேவையான சிறு நிறைகளை வைத்து தண்டிலுள்ள குறிவரை மூழ்கச் செய்யவேண்டும் (w). இதன்பின்பு ஒப்படர்த்தி காண வேண்டிய நீர்மத்தில் மிதக்கவிட்டு குறிவரை மூழ்க வைத்து நிறையைக் காணவேண்டும் (x).  
இப்போது ஒப்படர்த்தி = குறிவரை நீர்மத்தில் மூழ்கத் தேவையான மொத்த நிறை / குறிவரை நீரில் மூழ்கத் தேவையான மொத்த நிறை = (W+x) / (W+w).
# நிக்கல்சனின் நீர்மமானி

## கோட்பாடு

மிதக்கும் பொருளின் நிறையும் அதனால் விலக்கப்படும் நீர்மத்தின் நிறையும் சமமாக இருக்கிறது.
# நிக்கல்சனின் நீர்மமானி

## பாரன்கீட் நீர்மமானி

**பாரன்கீட் நீர்மமானி** (*Fahrenheit hydrometer*): இக்கருவியில் கீழ்பகுதியில் காணப்படும் வாளிக்குப் பதிலாக போதிய சுமை ஏற்றப்பட்ட ஒரு குமிழ் உள்ளது. ஆனால், செயல்பாடு ஒன்றே. இதனை தானியேல் கேப்ரியல் பார்ன்கீட் (1686–1736) என்பவர் கண்டுபிடித்தார்.
# எப்டலீன்

**எப்டலீன்** *(Heptalene)* என்பது C<sub>12</sub>H<sub>10</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பல்வளைய ஐதரோ கார்பனான இச்சேர்மம் இரண்டு வளையயெப்டாடிரையீன் வளையங்கள் ஒன்றாக இணைந்து உருவாகிறது. நிலைப்புத்தன்மை இல்லாத இச்சேர்மம் மின் முனைவற்றும் அரோமாட்டிக் தன்மையற்றும் காணப்படுகிறது . எனினும் இந்த ஈரெதிர்மின்னயனி வளைய அமைப்பை உறுதி செய்யும் அக்கிள்சு விதியின் நிபந்தனைகளை நிறைவு செய்கிறது. மேலும் சமதள அமைப்பும் வெப்பஞ்சார்ந்து நிலைப்புத் தன்மையும் கொண்டதாக இச்சேர்மம் காணப்படுகிறது.
# ரைன்கானிசிதிஸ்

*R. purgatoirensis* <small>Schumacher et al., 2016</small>  
*R. uyenoi* <small>Schumacher et al., 2016</small>  
இதன் நெருங்கிய இன மீன் பெரிய வெள்ளைச் சுறா ஆகும். இதன் வாய் மிகப் பெரியதாய் பாராசூட் போல விரியக்கூடிய வகையில் இருக்கும். இதன் மூலம் அதிகப்படியான கடல் பாசிகளை வடிகட்டி உண்ண வசதியாக இருந்தது. இதன் புதைபடிமங்கள் மூலம் இவை 100 மில்லியன் ஆண்டுகளுக்கு முற்பட்ட சுராசிக் காலகட்டத்தைச் சேர்ந்தவையாகக் கருதப்படுகின்றன. இப்போதைய இங்கிலாந்தை ஒட்டிய பகுதியில் இந்த மீன்கள் மிகுதியாக இருந்த்தாக தெரிகிறது. இதன் புதைபடிமங்கள் வட அமெரிக்கா, சப்பான் போன்ற பகுதிகளில் தற்போது கிடைத்துள்ளன.
# சரஸ்வதி தமிழ்ப்பள்ளி

**சரஸ்வதி தமிழ்ப்பள்ளி** மலேசியா கெடா சுங்கை பட்டாணி நகர்ப் பகுதியில் உள்ள ஒரு தமிழ்ப்பள்ளி. கெடா மாநிலத்தில் வாழும் மக்களிடையே மிகவும் பிரசித்திப் பெற்ற இப்பள்ளி 2014ஆம் ஆண்டு தன் 90ஆம் ஆண்டு நிறைவு விழாவைக் கொண்டாடியது. தவிர சுங்கை பட்டாணி நகரில் தோற்றுவிக்கப்பட்ட முதல் தமிழ்ப்பள்ளி எனும் பெருமையும் இப்பள்ளிக்கு உள்ளது.  
எண்ணற்றக் கல்விமான்கள், கலைஞர்கள், இலக்கியவாதிகள், தகவல் தொழில்நுட்ப வல்லுநர்கள், மருத்துவர்கள், தொழிலதிபர்கள், விரிவுரையாளர்கள், அரசியல் தலைவர்கள், ஆசிரியர்கள், கணினித் துறை விற்பனர்கள், இசைஞர்கள் என பல் துறையினரை உருவாக்கித் தந்த பெருமையும் இப்பள்ளிக்கு அணி சேர்க்கின்றது.  
சாதாரண பலகைக் கொட்டகையில் 25 மாணவர்களுடன் தொடங்கப்பட்ட இந்தப் பள்ளி, பல்வகையான உருமாற்றங்களைப் பெற்று இப்போது சுங்கை பட்டாணி வட்டாரத்தில் மிகச் சிறந்த பள்ளிகளில் ஒன்றாகத் திகழ்கின்றது. அன்றைய கால கட்டத்தில் இன உணர்வோடும் மொழி உணர்வோடும் தொடங்கப்பட்ட சரஸ்வதி தமிழ்ப்பள்ளி படிப்படியாக வளர்ச்சி அடைந்து இன்று ஆல விருச்சகமாய் தோற்றம் அளிக்கின்றது.  
மலேசியத் தமிழ்ப்பள்ளிகளின் வரலாற்றில் சுங்கை பட்டாணி சரஸ்வதி தமிழ்ப்பள்ளி ஒரு மைல்கல் ஆகும். 1923ஆம் ஆண்டு சுங்கை பட்டாணி ஸ்ரீ சுப்பிரமணியர் சுவாமி தேவஸ்தான உறுப்பினர்களால் இப்பள்ளி தொடங்கப்பட்டது. தற்சமயம் ஒட்டுமொத்த மலேசியத் தமிழர்களின் அடையாளமாகப் பரிணமிக்கின்றது.
# சரஸ்வதி தமிழ்ப்பள்ளி

## வரலாறு

1900 -களில் சுங்கை பட்டாணி நகரத்திலும் அதன் சுற்று வட்டாரத்திலும் ஆங்கில மொழிப் பள்ளிகளே இருந்தன. கிறிஸ்துவ மத சார்புடைய போதனா முறையே அந்தப் பள்ளிகளில் கற்பிக்கப் பட்டன. தமிழ்ப்பள்ளிகள் எதுவும் இல்லை. அந்தச் சூழ்நிலையில் தமிழ் ஆர்வலர்களும் இந்து சமயப் பற்றாளர்களும் சுங்கை பட்டாணியில் ஒரு தமிழ்ப்பள்ளியைத் தோற்றுவிக்க முனைப்புக் காட்டினர். அந்த வகையில் தான் சரஸ்வதி தமிழ்ப்பள்ளி தோற்றுவிக்கப்பட்டது. அவ்வாட்டாரத்தின் முதல் தமிழ்ப்பள்ளியாகவும் சரித்திரம் படைத்தது.  
1920 ஆம் ஆண்டு ஒரு தமிழ்ப்பள்ளியை உருவாக்குவதற்கான முயற்சிகள் மேற்கொள்ளப்பட்டன. சுங்கை பட்டாணி தமிழ் ஆர்வலர்கள் அவ்வப்போது கூட்டங்களை நடத்தினர். அங்கு அப்போது வாழ்ந்த தமிழர்கள் பெரும்பாலோர் உடலுழைப்புத் தொழிலாளர்களாகும். பலர் தமிழ் நாட்டில் இருந்து ஒப்பந்த அடிப்படையில் சஞ்சிக்கூலிகளாய் வந்தவர்கள். ஒப்பந்தம் முடிந்த பிறகு தமிழ் நாட்டிற்குத் திரும்பிச் செல்லாமல் மலாயாவிலேயே தங்கி விட்டவர்கள். இவர்களும் சுங்கை பட்டாணியில் ஒரு தமிழ்ப்பள்ளியை அமைப்பதற்கு ஆதரவு தெரிவித்தனர்.
# சரஸ்வதி தமிழ்ப்பள்ளி

## வரலாறு

### ஸ்ரீ சுப்பிரமணியர் சுவாமி தேவஸ்தானம்

1923 ஆம் ஆண்டு சுங்கை பட்டாணி ஸ்ரீ சுப்பிரமணியர் சுவாமி தேவஸ்தான நிர்வாகத்தினர் முழு முயற்சி எடுத்துக் கொண்டனர். ஸ்ரீ சுப்பிரமணியர் சுவாமி ஆலயத்தின் வளாகத்திலேயே பள்ளியை உருவாக்கினார்கள். ஒரே ஓர் ஆசிரியரின் மேற்பார்வையில் 25 மாணவர்களுடன் ஒரு தமிழ்ப்பள்ளி தொடங்கியது. அந்த ஆசிரியரின் பெயர் சுவாமி நாயக்கர்.  
தொடக்கக் காலத்தில் ஆலயச் செயலவையினரின் ஒத்துழைப்புடன் பள்ளி செயல்பட்டு வந்தது. பள்ளிக்குத் தேவையான தளவாடச் செலவுகள், ஆசிரியரின் சம்பளம், இதர செலவுகள் போன்றவற்றிற்கு ஆலய நிர்வாகத்தினரே பொறுப்பேற்றுக் கொண்டனர்.
# சரஸ்வதி தமிழ்ப்பள்ளி

## வரலாறு

### தலைமையாசிரியர் நடேசன்

1940 களில், தேவஸ்தானத் தலைவர் நா.வீரையா, கோயில் மணியம் எனும் அ.சுப்பிரமணியம், தலைமையாசிரியர் நடேசன் ஆகியோர் ஒன்றிணைந்து பள்ளியை நடத்தி வந்தனர். இந்தக் கால கட்டத்தில் பள்ளிக்கு ஒரு தனித் தோற்றம் அமைய வேண்டும் எனவும் முயற்சிகள் மேற்கொள்ளப்பட்டன. பள்ளியின் வளர்ச்சியில் அரசாங்கம், பொது அமைப்புகள், அரசியல் வட்டாரங்கள் கவனம் செலுத்த வேண்டும் என முடிவு செய்யப் பட்டது.  
பள்ளிக்கு தனி ஓர் இடத்தைப் பெறுவதில் தமிழ் ஆர்வலர்கள் தீவிர ஆர்வம் காட்டி முழுக் கவனமும் செலுத்தினர். பெக்கான் அத்தாப் *(Pekan Atap)* எனும் புறநகர்ப் பகுதியில் பள்ளிக்கு ஓர் இடம் அடையாளம் காணப்பட்டது. அந்த இடத்தை வாங்குவதற்கு அரும்பாடுபட்டனர். நாடு முழுமைக்கும் பயணம் செய்து பொருளுதவிகள் கோரினர். பல நல்ல உள்ளங்கள் இவர்களுக்கு உதவிகள் செய்தனர். தன்னலம் கருதா அர்ப்பணிப்பு உணர்வுகளில் மலாயாத் தமிழர்கள் பலர் இன்றைக்கும் மலாயாச் சரித்திரச் சுவடுகளின் சான்றோர்களாய் மிளிர்கின்றனர்.
# சரஸ்வதி தமிழ்ப்பள்ளி

## வரலாறு

### அஞ்சல் நிலையத்தில் ஒரு தமிழ்ப்பள்ளி

1941 ஆம் ஆண்டு இப்பள்ளி கம்போங் அனாசினா பகுதிக்கு இடம் மாறியது. மலாய் மொழியில் கம்போங் என்றால் கிராமம். கம்போங் அனாசினாவின் பழைய பெயர் *பெக்கான் அத்தாப்.* பள்ளியின் மாணவர் எண்ணிக்கையும் உயர்ந்தது. அப்போதைக்கு மாணவர் எண்ணிக்கை 48 ஆகும். அதன் பின்னர் பதினொரு ஆண்டுகளுக்கு, அதாவது 1952 ஆம் ஆண்டு வரை அதே இடத்தில் சரஸ்வதி தமிழ்ப்பள்ளி செயல்பட்டு வந்தது.  
ஒரு சமயத்தில் பயங்கரமான ஒரு புயல்காற்று சுங்கை பட்டாணி நகரத்தையே தாக்கிக் குலுக்கியது. அதில் சரஸ்வதி தமிழ்ப்பள்ளி பெரிதும் பாதிக்கப்பட்டு முற்றாகச் சேதமும் அடைந்தது. பள்ளியைப் பயன்படுத்த முடியாத ஓர் அவல நிலையும் ஏற்பட்டது. அதனால், வேறுவழியின்றித் தற்காலிகமாக பழைய அஞ்சல் நிலையத்திற்கு மாற்றம் கண்டது. பின்னர் ஓராண்டு காலத்திற்கு கிர் ஜொகாரி தேசியப் பள்ளியில் அடைக்கலம். அப்போது சரஸ்வதி தமிழ்ப்பள்ளியில் ஆசிரியர்கள் அறுவர்; மாணவர்கள் 120 பேர்.
# சரஸ்வதி தமிழ்ப்பள்ளி

## வரலாறு

### ஐந்து ஏக்கர் நிலம்

சரஸ்வதி தமிழ்ப்பள்ளி இப்படி அடிக்கடி இடம் மாற்றம் கண்டு வந்தது சுங்கை பட்டாணி வாழ் தமிழர்களுக்கு மன உறுத்தலைக் கொடுத்தது. அதனால் ஒரு நிரந்தரமான இடத்தைத் தேடினர். சரியான இடம் கிடைக்கவில்லை. 1954 இல் பள்ளியை ஸ்ரீ சுப்பிரமணிய சுவாமி தேவஸ்தான ஆலய வளாகத்திலேயே நடத்துவது என ஆலய நிர்வாகத்தினர் முடிவு செய்தனர்.  
1957 ஆம் ஆண்டு, மாணவர்களின் நலனைக் கருத்தில் கொண்டு, ஸ்ரீ சுப்பிரமணிய சுவாமி தேவஸ்தானம் ஐந்து ஏக்கர் நிலத்தை சுங்கை பட்டாணி ஜாலான் தியோங் எனும் இடத்தில் வாங்கியது. அந்த நிலத்தில் புதியப் பள்ளியைக் கட்டுவதற்கு ஏற்பாடுகள் செய்யப்பட்டன. பள்ளிக் கட்டட நிர்மாணிப்பிற்காக அரசாங்கம் 15,000 ரிங்கிட் நிதியுதவி வழங்கியது. அந்தப் புதிய கட்டடத்திற்கு அப்போதைய மலேசியப் பிரதமர் துங்கு அப்துல் ரகுமான் அடிக்கல் நாட்டினார்.  
பொதுமக்களின் நன்கொடைகளினாலும், ஸ்ரீ சுப்பிரமணிய சுவாமி தேவஸ்தானத்தின் பொருளுதவிகளினாலும் 1960 ஆம் ஆண்டு புதிய பள்ளிக்கூடக் கட்டடம் கட்டி முடிக்கப்பட்டது. இதே இந்த இடத்தில் தான் இப்போதைக்கு சரஸ்வதி தமிழ்ப்பள்ளியும் கம்பீரமாய்க் காட்சி அளிக்கின்றது. சஞ்சிக்கூலிகளாய் மலாயாவுக்கு வந்த தமிழர்களின் வரலாற்றில் ஒரு புதிய சகாப்தமும் தொடங்கியது.
# சரஸ்வதி தமிழ்ப்பள்ளி

## வரலாறு

### டத்தோ ஸ்ரீ சாமிவேலு

புதிய இடத்தின் சுற்றுச் சூழல், வட்டார அமைப்பு போன்றவை பள்ளியின் வளர்ச்சிக்கு வித்திட்டன. ஒவ்வோர் ஆண்டும் மாணவர்களின் எண்ணிக்கை அதிகரித்துக் கொண்டே வந்தது. அதன் காரணமாக 1984 ஆம் ஆண்டு இப்பள்ளிக்கு 12 வகுப்பறைகள் கொண்ட இரு மாடிக் கட்டடம் ஒன்றைக் கட்டுவதற்குப் பள்ளியின் நிர்வாகம், பள்ளியின் பெற்றோர் ஆசிரியர் சங்கம் மற்றும் ஸ்ரீ சுப்பிரமணிய சுவாமி தேவஸ்தானம் ஆகியவை ஒன்றிணைந்து செயல்படத் தொடங்கின.  
இந்தக் கால கட்டத்தில் பள்ளியின் தலைமையாசிரியராக டத்தோ வெ.சரவணன் என்பவர் பொறுப்பேற்று இருந்தார். இவருக்கும் அரசியல் தலைவர்களுக்கும் அணுக்கமான உறவுமுறைகள் இருந்தன. அந்த வகையில் ம.இ.காவின் முழுமையான ஆதரவும் கிடைத்தது. பல்வேறு இன்னல்களுக்கு இடையில் புதியக் கட்டடம் கட்டி முடிக்கப் படுவதற்கு நான்கு ஆண்டுகள் பிடித்தன.  
1984 ஏப்ரல் 7 ஆம் தேதி புதியக் கட்டடம் திறப்புவிழா கண்டது. அப்போதைக்கு மலேசியாவின் பொதுப்பணி அமைச்சராகப் பொறுப்பு வகித்த டத்தோ ஸ்ரீ சாமிவேலு புதியக் கட்டடத்தைத் திறந்து வைத்தார்.